kardosdrur/scandi-wiki huggingface dataset:
Gildas

Sankt Gildas (ca. 500-570) også kendt som Gildas Sapiens (den kloge) var en engelsk munk, der levede i 500-tallet.

Liv
Han blev født i nærheden af Clyde. Han blev munk i Llaniltud i Sydwales. Gildas studerede i Gallien i syv år og vendte tilbage til England. Senere levede han som eneboer på øen Flatholm, hvor han ca. 540 skrev De Excidio Conquestu et Brittanniae eller On the Ruin and Conquest of Britain. Det er et af de bedst bevarede skrifter fra England fra den tid og har inspireret angel-saksiske forfattere. Gildas prædikener om de fem engelske konger er de eneste oplysninger, vi har om dem, og er af stor betydning. Hans gode skrivekunst gav ham navnet Gildas den kloge. Gildas døde i år 570 og blev helgen med navnedag den 29. januar. Helgentegnet er en munk, der skriver en bog.

De Excidio Conquestu et Brittanniae

Gildas værk De Excidio Conquestu et Brittanniae er skrevet på latin og delt op i tre afsnit. Prædikensamlingen handler om England som en del af romerriget frem til 500-tallet. Gildas fortæller, at England var undertrykt som en del af det romerske rige, om landets oprør og om troen. Gildas fordømmer tidens fem engelske konge og kritiserer de engelske præster, som han kalder for røvere.

Eksterne kilder/ henvisninger 

 Gildas Sapiens: De Excidio Conquestu et Brittanniae.
 Caradoc of Llancarfan ca 1130-1150. The Live of Gildas.
 Stenton. F.M. 1971. The Oxford History of England (II Anglo-Saxon England c.550-1087). Oxford: Oxford University Press.

Katolske munke
Tjek fødsels- og dødsår
AGA-fyr

AGA-fyret er en slags automatisk fyr opfundet af Gustaf Dalén i begyndelsen af 1900-tallet. Navnet kommer fra Dahléns selskab AB Gas-ackumulator (nu AGA) som fremstillede fyret. Fyrlyset drives med acetylengas, og tilførslen styres af en solventil som lukker for gassen den lyse del af døgnet, og dermed regulerer den på hvilke tidspunkter af døgnet fyret skal lyse. En blinkanordning styrer fyrets blinkende funktion ved at tænde og slukke for gastilførslen med korte regelmæssige intervaller. Takket være disse 2 teknikker, lykkedes det at reducere gasforbruget med 90% i forhold til tidligere konstuktioner. 

I dag er de fleste AGA-fyret blevet erstattet med elektriske fyr.

Fyrtårne
Adolph Woermann

Adolph Woermann (født 10. december 1847 i Hamborg, død 4. maj 1911 sammesteds) var en tysk forretningsmand, skibsreder og politiker. Han var bror til Karl Woermann.

Woermann var på sin tid den største tyske handelsmand i Vestafrika. Skibet SS Adolph Woermann er opkaldt efter ham.

Erhvervsfolk fra Tyskland
Politikere fra Det Tyske Kejserrige
Tyskere i 1800-tallet
Tyskere i 1900-tallet
Personer fra Hamborg
Krampus

Krampus er en mytisk skabning, der følger Sankt Nikolaus; men hvor Sankt Nikolaus deler gaver ud til artige børn, skræmmer og straffer Krampus de uartige.

Krampus er især vigtig i Østrig, hvor han tildeles rollen som Fanden, en folkelig variant af djævelen, og har også delt gaver ud 6. december.

Traditioner 
Skikkelsens oprindelse er uklar, men kan gå tilbage til førkristen tid. Krampus siges at være søn af Hel i Helheim. Lænkerne kan være et kristent forsøg på "at binde djævelen" eller et levn af en hedensk overgangsrite.

I Østrig, Bayern, Ungarn, Tjekkiet, Kroatien, Slovakiet, Slovenien og Syd-Tyrol har skikkelsen under forskellige navne siden middelalderen udviklet sig til en af Sankt Nikolas' mange følgesvende eller hjælpere.

Modsat andre af Nikolas' følgesvende - såsom Knecht Ruprecht (= Rupert knægt) og Christkindl ("Kristusbarnet") i Tyskland; Belsnickel, Pelzebock, Pelznickel i Tyskland og tyske samfund i USA; og den oprindeligt skræmmende hjælper Zwarte Piet (Sorte Piet) i Nederland - kan Krampus optræde i flok, som et helt følge af flere Krampus'er.

I flere byer, især i Alperne, arrangeres hvert år optog med unge mænd, udklædt som Krampus med horn, skind og skræmmende dyre- og djævlemasker. De går gennem gaderne og larmer med bjælder, piske og hyl. Optogene kaldes på tysk Krampuslauf ("krampusløb"). Krampuskarten er førjulskort med billede af Krampus.

Selv om skikkelsen kan minde om den nordiske julebuk, skal disse ikke være direkte forbundet.

Noter

Eksterne henvisninger 

Overnaturlige væsner
Juleskikke
Graham Bartram

Graham Bartram (født 18. juli 1963, i Montrose, Angus, Skotland.) er en britisk vexillolog (flagforsker) og flagdesigner, og den nuværende (2009) generalsekretær for FIAV (Fédération internationale des associations vexillologiques). 

Bartram er forfatter til bogen British Flags and Emblems.

Faglitterære forfattere fra Storbritannien
Oddense

Oddense er en mindre by i Salling med . Oddense er beliggende 12 kilometer nordvest for Skive og seks kilometer nordøst for Balling.

Byen ligger i Skive Kommune og hører under Region Midtjylland. Oddense er beliggende i Oddense Sogn.

Eksterne henvisninger 
 Skive Kommune

Kilder 

Byer i Skive Kommune
Laysanalbatros

En laysanalbatros (Phoebastria immutabilis) er en stor havfugl, som lever i Stillehavet. Denne lille (for dens familie) mågelignende albatros er den næstmest almindelige havfugl på Hawaii med en estimeret population på 2,5 millioner fugle.

Stillehavets fugle
Stormfugle
Jean-Louis Prax

Jean-Louis Prax (født 1786, død 1877) var en fransk general og mangeårig borgmester i Reilhac i departementet Cantal.

Generaler fra Frankrig
Politikere fra Frankrig
Sydney Arthur Fisher

Sydney Arthur Fisher (12. juni 1850 – 9. april 1921) var en canadisk politiker. Han blev født i Montréal, Quebec, og blev uddannet på McGill University og Trinity College, Cambridge.

Han stillede første gang op til underhuset i 1880, men blev ikke valgt ind. Det gjorde han til gengæld i 1882 og 1887. Ved valget i 1891 blev han slået af den konservative Eugène Alphonse Dyer med blot tre stemmer. Han blev valgt ind igen i 1896, og genvalgt i 1900, 1904 og 1908. Fra 1896 til 1911 var han landbrugsminister.

Politikere fra Canada
Lem (Skive Kommune)

Lem er en by på halvøen Salling med , beliggende 7 km syd for Rødding, 8 km sydvest for Balling, 20 km sydvest for Roslev og 16 km vest for Skive. Byen hører til Skive Kommune og ligger i Region Midtjylland. I 1970-2006 hørte byen til Spøttrup Kommune.

Lem hører til Lem Sogn. Lem Kirke ligger i byen.

Faciliteter 
 Lem Skole har 140 elever, fordelt på 0.-6. klasse. Skolen har SFO for 0.-3. klasse og eftermiddagsklub for 4.-6. klasse.
 Børnehaven Birkely er opført i 2018 ved skolen og har plads til 40 børn i alderen 2-6 år.
 Lem Kulturhus blev indviet i august 2007. Alle områdets foreninger er med i Kulturnetværket, som administrerer fordelingen af de mange lokaler: hallen, gymnastiksalen, "trompetsalen", mediateket, ungdomslokalet, spinningrummet og mødelokalet. 
 Lem Samlingshus fra 2013 er et forsamlingshus med plads til 125 spisende gæster i den store sal og 40 i den lille. Over for huset ligger byens aktivitetsområde med legeplads, bålhytte, fitness og stier.
 Lem Plejecenter er genopført i 2006 og har 20 2-værelses lejligheder samt en midlertidig bolig.
 Lem har købmand og pizzeria/grillbar
 Lem har en filial af Sparekassen Vendsyssel, men den forventes nedlagt ved sparekassens fusion med Salling Bank.

Historie

Landsbyerne 
I 1901 blev Lem beskrevet således: "Lem Kirke med Præstegd. og Byerne: Nørre-Lem med Skole, Forsamlingshus (opf. 1888), Fattiggaard (opr. 1888, Plads for 26 Lemmer), Sparekasse (opr. 20/12 1889...Antal af Konti 371) og Andelsmejeri (Brodal); Vester-Lem;...Sønder-Lem." Det høje målebordsblad fra 1800-tallet viser desuden et jordemoderhus.

Vejby Sogn var anneks til Lem Sogn og havde altså ikke egen præst. Lem-Vejby pastorat blev grundlaget for Lem-Vejby sognekommune, der fungerede frem til kommunalreformen i 1970.

Stationsbyen 
Lem fik jernbanestation på Vestsallingbanen (1924-66). Stationen blev anlagt midt mellem den bebyggelse, der samlede sig omkring vejkrydset ved kirken, og mejeriet Brodal. Stationen fik navn efter mejeriet fordi der i forvejen fandtes en Lem Station ved Ringkøbing og Lem trinbræt på Randers-Hadsund Jernbane. Brodal Station havde omløbs-/læssespor med pakhus og svinefold ved hovedsporet.

Det lave målebordsblad fra 1900-tallet viser desuden bageri, telefoncentral, lægebolig og et asyl.

Stationsbygningen er bevaret på Amtsvejen 53. Den asfalterede cykel- og vandresti "Vestsallingstien" går gennem Lem. I forlængelse af Ringvej følger den ½ km af Vestsallingbanens tracé mod nordvest til Brodal Station.

Noter

Eksterne kilder/henvisninger 

 Velkommen til Lem
 SDFE kortviser: Høje målebordsblade 1842-1899 og lave målebordsblade 1901-1971

Byer i Skive Kommune
Louis Prax

Louis Prax (29. februar 1864 – 1950) var en fransk general og uddannet ved École spéciale militaire de Saint-Cyr. Han var med desuden professor ved selv samme akademi samt med i æreslegionen.

Eksterne henvisninger 
Louis Prax 

Generaler fra Frankrig
Riddere af Æreslegionen
Månens faser

Månen siges at have fire faser, der defineres ud fra månens placering i forhold til jorden og solen.
 Nymåne, hvor månen ligger mellem jorden og solen, og dens synlige side derfor ikke er oplyst af solen. Månen set fra jorden er derfor kun oplyst af jordskin. Under nymåne er der mulighed for solformørkelse.
 Tiltagende, hvor man fra jorden gradvis kan se en større og større del af månen oplyst af solen.
 Fuldmåne, hvor jorden ligger mellem månen og solen og månen set fra jorden er oplyst af solen. Under fuldmåne er der mulighed for måneformørkelse hvis jorden skygger for solens lys på månen.
 Aftagende, hvor man fra jorden gradvis kan se en mindre og mindre del af månen oplyst af solen.

Eksterne henvisninger
Nederby (Fur)

Nederby er den største by på limfjordsøen Fur nord for Salling med . Nederby er beliggende 30 kilometer nord for Skive og fem kilometer nord for Selde.

Byen ligger i Region Midtjylland og hører under Skive Kommune. Nederby er beliggende i Fur Sogn. Herred: Harre.

Fur Kirke er beliggende i den sydlige del af Nederby.

Arkæologiske fund har vist at Nederby har været beboet siden 700-tallet. Nederby er dermed en af de ældste stadig beboede byer i Danmark. Fundene kan ses på Fur Museum.

Kilder 

 Furs hjemmeside

Byer i Skive Kommune
Fur
Venteskur

Et venteskur er et skur, der er beregnet til at give ly for vind og vejr, når man venter på at komme med offentlige transportmidler. Skurene er opstillet ved busstoppesteder, jernbanestationer og lignende. 

Bygningerne er ofte meget små og har som regel bare tag, vægge og døråbning, men ingen døre eller opvarmning. Tidligere blev skurene ofte bygget af træ, men er i dag som regel opført i metal med plexiglas og/eller glas som vinduer, hvorved det er lettere at se ind i skurene for chaufførerne. Nogle gange er skurene udstyret med en bænk. 

Ved de fleste venteskure findes desuden skilte, der markerer, hvilke linjer, der betjener stoppestedet samt afgangstider. Desuden kan man finde skraldespande ved mange venteskure. Nogle steder er der desuden standere med gratisaviser som en integreret del af venteskuret.

Se også
 Vindfang

Eksterne henvisninger

Ly
Kollektiv trafik

en:Bus shelter
Wörthersee

Wörthersee er en sø i Kärnten i Østrig. Søen har et areal på 20 km² og er beliggende 440 meter over havet. Det dybeste sted i søen er 85 meter. Den er også en populær badesø, og mange besøgende kommer tilbage hver sommer. Søens vand er meget rent og om sommeren kan vandtemperaturen nå over 25 grader. Ved søens østlige ende ligger delstatshovedstaden Klagenfurt og i den vestlige ende ligger Velden.

Referencer

Eksterne henvisninger 

Søer i Østrig
Kärnten
Selde

Selde er en landsby i Midtjylland med , beliggende i det nordlige Salling nær Fur Sund, 27 kilometer nord for Skive og 11 kilometer nord for Roslev.

Landsbyen er beliggende i Region Midtjylland og hører under Skive Kommune. Selde ligger i Selde Sogn.

I landsbyen finder man Selde Kirke.

Historie 
Selde landsby bestod i 1682 af 13 gårde, 10 huse med jord og 5 huse uden jord. Det samlede dyrkede areal udgjorde 449,3 tønder land skyldsat til 102,66 tønder hartkorn.

I 1875 blev byen beskrevet således: "Selde med Kirke, Præstegaard, Skole, Veirmølle og Kro". Dyrkningsformen var græsmarksbrug med tægter.

Omkring århundredeskiftet blev byen beskrevet således: "Selde, ved Landevejen, med Kirke, Præstegd., Skole og Forskole, Lægebolig, Sparekasse (opr. 15/3 1876; 31/3 1899 var Sparernes Tilgodehav. 143,203 Kr., Rentef. 4 pCt., Reservef. 10,274 Kr., Antal af Konti 404), Markedsplads (Marked i Apr. og Sept.), Mølle, Kro og Telefonst."

Selde udvikledes en del i mellemkrigstiden og efter 2. verdenskrig: i 1921 havde byen 241 indbyggere, i 1925 281, i 1930 282, i 1935 297, i 1940 295, i 1945 308, i 1950 393, i 1955 411, i 1960 376 indbyggere og i 1965 387 indbyggere. I 1930, da byen havde 282 indbyggere, var sammensætningen efter erhverv: 28 levede af landbrug, 105 af industri og håndværk, 32 af handel, 31 af transport, 9 af immateriel virksomhed, 32 af husgerning, 38 var ude af erhverv og 7 havde ikke angivet oplysninger. Kombinationen af et par smedier, bageri, mølle, og oplandstjenester som et par skoler, hotel, forsamlingshus, kirke, præstegård udgjorde grundlaget for byens indbyggere.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Skive Kommune
Lennart Pedersen

Lennart Pedersen (født 1989) er en dansk billedkunstner, som primært har gjort sig bemærket med sine fotografiske værker. Han har bl.a udstillet på Kunstfestivalen Lys over Lolland, deltaget i den censurerede udstilling UNG09 i SAK Kunstbygning og udstillet på den statsanerkendte censurerede udstilling Kunstnernes Sommerudstilling  , hvor han også blev kåret til Årets Kunstner og dermed modtog KS-prisen 2010 og 5000 kr, med følgende begrundelse:

"Censorkommitteen er blevet slået af dine fotografiers udstråling af ungdom, fandenivoldskhed og energi. Værkerne er samtidig spændt op i en stram komposition som både følger og trodser den billedkunstneriske tradition. Din fornemmelse for farvens betydning i billedernes udtryk demonstrerer en yderligere kvalitet.”

I 2009 blev Lennart Pedersen kåret som Årets Kulturtalent i Vordingborg Kommune og modtog en pris på 10.000 kr.  

Han er født og opvokset på Møn, men er i dag bosiddende i Vordingborg.

I 2008 startede Lennart Pedersen på BgK Storstrøm (Billedkunstnerisk Grundkursus) og forventes at afslutte i 2011. Han er desuden samfundsvidenskabelig student fra Vordingborg Gymnasium og HF 2010.

Lennart Pedersen arbejder primært med en undersøgelse af identitet gennem selviscenesættelse, hvor han anskueliggøre identitetens mange sider og det senmodernes samfunds behov for selviscenesættelse. Han undersøger noget så fundamentalt som friheden og stiller spørgsmålstegn ved om det frie individ er frit og om friheden til at vælge identitet, er gavnligt for individet.

Eksterne kilder og henvisninger 

 http://fotoblog.ideografi.dk 

Fotografer fra Danmark
Pelota

Pelota (, , ) er et traditionelt boldspil, der især spilles i Baskerlandet. Spillet udøves af to-fire spillere, der skiftes til at slå en lille læderbold op mod en mur. I de mest populære spil benytter deltagerne de bare næver (pelota a mano), men i visse udgaver af spillet benyttes forskellige former for ketchere eller bat. Pelota spilles på en aflang bane kaldet en fronton. I de baskiske provinser ligger der en fronton i næsten alle større og mindre byer, såvel udendørs som indendørs.
 
Under de professionelle kampe er der ofte stor væddemålsaktivitet, hvor tilskuerne kan sætte deres penge på enten rødt eller blåt hold. Bookmakerne justerer løbende oddsne alt efter kampens udfald. Spillerne er iklædt hvide bukser og poloskjorter, men modstanderne kan skelnes fra hinanden, da de bærer et henholdsvis rødt eller blåt bånd om livet.

Bolden, der sys i hånden, består af fire lag: Inderst en lille trækugle, dernæst et lag gummi, et lag uldtråd og til sidst et lag gedeskind.

I 1983 instruerede den danske digter og filmskaber Jørgen Leth en dokumentar om spillet ved navn Pelota.

Referencer
Triangel (virksomhed)

Triangel, eller De Forenede Motorfabrikker Triangel, Odense var en dansk fabrik, der fra 1918 til 1959 lavede lastbiler, busser og tog. Disse var meget almindelige på de danske veje og jernbaner helt frem til midten af 1960'erne, hvor at de enten blev ophugget eller overdraget til veteranklubber såsom Sporvejsmuseet Skjoldenæsholm og Dansk Jernbane-Klub, for at bare at nævne nogle få.

Museet i Hellerup Brandstation på Hellerupvej i Hellerup rummer brandsprøjter fra Triangel.

Virksomheder i Odense
Køretøjsproducenter i Danmark
Etableret i 1918
Ophørt i 1959
Bilmærker
Togproducenter
Metalvirksomheder i Danmark
De Toppers

De Toppers er en sangtrio fra Nederlandene. Gruppen blev dannet i 2005 af Gerard Joling, Gordon og René Froger, men Gerard Joling var i det meste af 2009 skiftet ud med Jeroen van der Boom. Gerard Joling vendte kort efter tilbage til gruppen. Gordon forlod gruppen i 2012. I februar 2017 blev det annonceret at sangeren Jan Smit blev en del af gruppen.  

De Toppers er berømte for deres store koncerter i Amsterdam Arena. Deres repertoire spænder fra deres egne kompositioner, over musikalske medleys af internationale kunstnere som Tina Turner, George Michael, Michael Jackson og filmmusik til lokale Nederlandske kunstnere og Eurovision klassikkere. Koncerterne har temaer som kærlighed, western, white party mm. og publikum synger med på sangene og ynder at klæde sig ud i overensstemmelse med koncertens tema.

Eurovision Song Contest 2009 
Gruppen repræsenterede Nederlandene ved Eurovision Song Contest 2009 i Moskva med sangen "Shine". Sangen, der med et glimt i øjet og en meget stereotypisk og plat tekst opfordrede til verdensfred, nåede ikke videre fra sin semifinale. Her fik den kun 11 points, hvor 1 enkelt kom fra Danmark, og hele 10 fra Albanien.

Toppers in Concert

Diskografi

Albums 
 2005 : Toppers in concert -  Platim
 2006 : Toppers in concert 2006 -  Platim
 2006 : Kerst met De Toppers -  Platim
 2007 : Toppers in concert 2007 -  Platim
 2008 : Toppers in concert 2008 -  Platim
 2009 : Toppers in concert 2009 -  Platim
 2010 : Toppers in concert 2010 -  Platim
 2011 : Mega party mix - Volume 1	 
 2011 : Toppers in concert 2011 -  Platim
 2012 : Mega party mix - Volume 2
 2012 : Toppers in concert 2012 -  Platim
 2013 : Toppers in concert 2013 -  Guld
 2014 : Toppers in concert 2014 -  Guld
 2015 : Toppers in concert 2015 -  Guld
 2016 : Toppers in concert 2016

Singles 
 2004 : Live at the ArenA, (Højeste placering: 3)
 2005 : Over de top!, (Højeste placering: 6)
 2005 : Toppers party!, (Højeste placering: 32)
 2006 : Wir sind die Holländer, (Højeste placering: 7)
 2006 : Toppers Meezing Kerstmedley 
 2007 : Can you feel it?, (Højeste placering: 10)
 2009 : Shine, (Højeste placering: 2)
 2009 : Our Night 
 2009 : No One Loves Me Like You 
 2009 : Angel Of The Night 
 2009 : Everybody Can Be A Star 
 2009 : Three Is The Magic Number 
 2011 : Higher 
 2012 : Topper Van Je Eigen Leven 
 2012 : Moves Like Toppers 
 2013 : 1001 Nacht, (Højeste placering: 13)
 2015 : Wat Ben Je Zonder Vrienden 
 2016 : Een heel gelukkig kerstfeest

DVDs 
 Toppers In Concert 2005 -  Guld / Platim
 Toppers In Concert 2006 -  Guld / Platim
 Toppers In Concert 2007 -  Guld / Platim
 Toppers In Concert 2008 -  Guld / Platim
 Toppers In Concert 2009 -  Guld / Platim
 Toppers In Concert 2010 -  Guld / Platim
 Toppers In Concert 2011 -  Guld / Platim
 Toppers In Concert 2012 -  Guld / Platim
 Toppers In Concert 2013 -  Guld / Platim
 Toppers In Concert 2014 -  Guld 
 Toppers In Concert 2015 -  Guld 
 Toppers In Concert 2016 -  Platim

Eksterne henvisninger 

Musikgrupper fra Nederlandene
Hollands Eurovision Song Contest-deltagere
Deltagere ved Eurovision Song Contest 2009
August Borsig

Johann Friedrich August Borsig (født 23. juni 1804 i Wrocław, død 6. juli 1854 i Berlin) var en tysk erhvervsmand og grundlægger af Borsig-værket, der hovedsageligt producerede damplokomotiver.

Eksterne henvisninger 

Erhvervsfolk fra Tyskland
Jernbanefolk
Unleashed

Unleashed er et svensk dødsmetal-band, som blev dannet i 1989 af Johnny Hedlund efter han forlod Nihilist. Unleashed er et af de eneste dødsmetal-bands, der er kendt for at skrive sangtekster om skandinaviske vikinge historier.

Medlemmer

Nuværende medlemmer 
 Johnny Hedlund – Vokal, bas (1989–)
 Fredrik Folkare – Lead guitar (1997–)
 Tomas Måsgard – Rytmeguitar (1989–)
 Anders Schultz – Trommer (1989–)

Tidligere medlemmer 
 Fredrik Lindgren – Guitar (1989–1995)

Tidslinje

Diskografi

Studiealbum 
 1991: Where No Life Dwells
 1992: Shadows in the Deep
 1993: Across the Open Sea
 1995: Victory
 1997: Warrior
 2002: Hell's Unleashed
 2004: Sworn Allegiance
 2006: Midvinterblot
 2008: Hammer Battalion
 2010: As Yggdrasil Trembles
 2012: Odalheim
 2015: Dawn of the Nine
 2018: The Hunt for White Christ
 2021: No Sign of Life

Ep'er og singler 
 1991: ...And the Laughter Has Died

Live albums 
 1993: Live in Vienna '93
 1996: Eastern Blood Hail to Poland

Bokssæt 
 2003: ...And We Shall Triumph in Victory
 2008: Immortal Glory (The Complete Century Media Years)

Referencer

Eksterne henvisninger 

 Unleashed – officielle hjemmeside
 Unleashed på MySpace

Metalgrupper fra Sverige
Dødsmetalgrupper
Musikgrupper fra 1989
Herluf Hansen

Herluf Hansen (født i Odense i 1938), er en tidligere dansk golfspiller. Som 10 årig startede han med at være caddie på den eneste bane der var i Odense. I 1962 startede Herluf som professionel spiller, i årene 1964 til 1998 var han træner i Sct. Knuds golfklub i Nyborg. Herluf var den første dansker der gik videre til slutrunden i British Open. Herluf har vundet store danske titler både som amatør og som professionel. I dag spiller Herluf fast i Sct. Knuds golfklub i handicap 4,5, og er klubbens førende senior. Herluf har 2 sønner Anders og Casper, som er Sct. Knuds 2 bedste spillere.

Golfspillere fra Danmark
Personer fra Odense
Klaptræ (musikinstrument)

Klaptræ (klapper) er en elementær form for percussionsinstrument, der hører til gruppen af idiofoner. Det findes i mange forskellige udformninger, men udgøres af to genstande (oftest fremstillet af træ), der slås eller rystes sammen for at frembringe lyd. 

Instrumentet er enkelt at producere og at spille på. Det findes i mange former og i mange kulturer i det meste af verden. Klaptræet må formodes at høre til blandt de første musikinstrumenter, som mennesket har benyttet. De ældste fund kendes fra det gamle Ægypten.

Klaptræ kan have mange forskellige former, og skønt træ er det mest udbredte materiale, findes det også fremstillet af f.eks. metal og elfenben. De oppustelige plastikklappere, der er blevet populære ved sportsbegivenheder i nyere tid, kan betragtes som en moderne form for klaptræ. Mange specifikke former for klaptræ har eget navn, f.eks. den kinesiske guban og den koreanske bak, de thailandske krab sepha og krab phuong. 

Til klaptræinstrumenter henregnes f.eks. claves, kastagnetter og tempelblok. 

I symfoniorkestres slagtøjsgruppe findes et klaptræ, der kaldes woodblock.

Litteratur 
 "Klaptræ" Den Store Danske Encyklopædi

Percussion